**Предлог закон за изменување и дополнување на Законот за трговските друштва**

 Член 1

Во Законот за трговските друштва(„Службен весник на Република Македонија“бр. 28/2004, 84/2005, 25/2007, 87/2008, 42/10, 48/10,24/11,166/12,70/13,119/13 и 120/13) во членот 14 ставот (2) се менува и гласи :

,,(2) Пријава за упис на трговец-поединец во трговскиот регистар, се поднесува исклучиво во електронска форма потпишана со електронски потпис согласно со Системот за е-регистрација, од физичкото лице кое бара да биде запишано како трговец-поединец или негов полномошник со посебно полномошно во коешто се наведуваат податоците што се запишуваат во трговскиот регистар.“

 Член 2

Во членот 29 став (2) по точката 4) се додава нова точка 5) која гласи:

 ,,5)Содружниците, управителите и членовите на органот на управување и органот на надзор на друштвата за кои согласно член 552-б од овој закон е започната постапка за бришење додека трае таа постапка и во период од 3 години од денот на објавата на бришењето на друштвото на веб страницата на Централниот Регистар.“

 Член 3

Во членот 29-а ставот (1) се менува и гласи:

 ,,(1) Лицата од членот 29 став (2) точки 1) и 3) на овој закон не можат да бидат управители, членови на орган на управување и орган на надзор на трговско друштво се додека кај нив постојат овие ограничувања, а лицата од точката 5) од денот на отпочнувањето на постапката за бришење и во период од 3 години од денот на објавата на бришењето на друштвото на веб страницата на Централниот Регистар.“

 Член 4

Во членот 92 ставот (1) се менува и гласи:

,,(1)Постапката за упис во трговскиот регистар се поведува со поднесување пријава на пропишан образец во којашто е содржано барањето за упис. Пријавата се поднесува од овластен подносител во писмена форма или во електронска форма, освен за упис на основање на ДОО и ДООЕЛ за кои пријавата се поднесува исклучиво во електронска форма, потпишана со електронски потпис согласно со Систем за е-регистрација и поднесена согласно Законот за едношалтерскиот систем и за водење на трговскиот регистар и регистарот на други правни лица.

Член 5

Во член 460-а во ставот (1 ) зборовите ,, надминува 10 % ” се заменуваат со зборовите ,, изнесува 10% и повеќе “.

 Член 6

Во член 477 ставовите (10) и (11) се менуваат и гласат:

,,(10) Трговци поединци и трговски друштва кои не вршеле никаква трговска дејност, односно дејност која според природата и обемот на дејствување може да се смета за трговска во претходната година се должни до Централниот регистар на Република Македонија покрај писмено известување дека не биле активни, да достават и годишна сметка со податоци на пропишани обрасци најдоцна до последниот ден од истекот на законскиот рок за кој се поднесуваат годишните сметки согласно со одредбите од овој закон.

 (11) Над субјектите од став (10) на овој член се спроведува постапка на утврдување на неактивен субјект согласно со членот 477-а од овој закон.“

Во член 477 по ставот (11) се додава нов став (12) кој гласи:

„(12)Трговци поединци и трговски друштва кои не доставиле годишна сметка и финансиски извештаи или писмено известување дека не биле активни согласно со став 10 од овој член за последната пресметковна година до последниот работен ден од тековната година, се бришат од единствениот трговски регистар на начин и постапка определени со овој закон.“

Ставовите (12) и (13) стануваат ставови (13) и (14) .

По ставот (14) се додава нов став (15) кој гласи :

„(15) Трговеците поединци или трговските друштва кои нема да поднесат годишна сметка и финансиски извештај во законски утврдениот рок, должни се до Централниот регистар на Република Македонија да достават годишна сметка и финансиски извештај со претходно извршена ревизија од овластен ревизор.“

 Член 7

Во член 477-а се додаваат четири нови става (5), (6), (7) и (8) кои гласат :

„(5)Ако Управата за јавни приходи во постапка на утврдување на статус на неактивен субјект констатира дека не се исполнети условите за неактивен, со Решение го задолжува субјектот во рок од 30 дена од донесувањето на решението, за пресметковната година повторно да достави до Централниот регистар на Република Македонија годишна сметка и финансиски извештај, со претходно извршена ревизија од овластен ревизор.

 (6)Ако Управата за јавни приходи утврди дека постојат одредени отстапувања на податоците во годишната сметка и финансискиот извештај доставени до Централниот регистар на Република Македонија во однос на податоците доставени до Управата за јавни приходи, со Решение го задолжува субјектот во рок од 30 дена од донесувањето на решението, за пресметковната година повторно да достави до Централниот регистар годишна сметка и финансиски извештај, со претходно извршена ревизија од овластен ревизор.

 (7)Управата за јавни приходи за донесените решенија согласно ставовите (5) и (6) од овој член, електронски го известува Централниот регистар на Република Македонија.

 (8)Доколку субјектот од ставовите (5) и (6) на овој член не достави во определениот рок годишна сметка и финансиски извештај, се брише од трговскиот регистар согласно со одредбите од членовите 552-а и 552-б од овој закон. “

 Член 8

Член 552-а се менува и гласи:

 ,,(1) Централниот регистар на Република Македонија по настапувањето на условите за бришење на неактивен субјект и причините определени со член 552-б должен е на својата веб страница да објави соопштение за тоа и да спроведе постапка за негово бришење. Во соопштението се наведува називот на трговското друштво, неговиот ЕМБС и седиштето; причината за бришење; известување за правните последици од бришењето и рокот за постапување по известувањето. Истовремено со соопштението се повикуваат законските застапници, односно лицата и органите овластени за управување, застапување и надзор на субјектот, содружниците како и доверителите (овластени подносители) во рок од една година од денот на објавувањето на соопштението да поднесат предлог за стечај согласно со Законот за стечај или предлог за ликвидација согласно со овој закон и за тоа писмено да го известат Централниот регистар на Република Македонија. За објавеното соопштение Централниот регистар на Република Македонија ја известува јавноста најмалку преку еден печатен медиум кој излегува на целата територија на Република Македонија и на националниот радио и телевизиски јавен сервис.

(2) Доколку во рокот определен во ставот (1) на овој член Централниот регистар на Република Македонија не добие известување за поднесен предлог за ликвидација, односно предлог за отворање стечајна постапка од страна на овластен подносител, го брише субјектот и бришењето го објавува на својата веб страница, а кога се работи за трговски друштва, во објавата се повикуваат и содружниците, односно акционерите на бришаните друштва да го распределат имотот на друштвото меѓу себе согласно со ставот (4) од овој член.

(3) Доколку Централниот регистар на Република Македонија во рок од една година од истекот на рокот од ставот (1) на овој член не добие решение за отворање стечајна постапка, односно не е отворена постапка за ликвидација согласно со одредбите од овој закон, Централниот регистар на Република Македонија го брише субјектот и бришењето го објавува на својата веб страница , а кога се работи за трговски друштва, во објавата се повикуваат и содружниците, односно акционерите на бришаните друштва да го распределат имотот на друштвото меѓу себе согласно со ставот (4) од овој член.

(4) Движниот имот на трговските друштва избришани согласно член 552-а се распределува во рок од една година од денот на донесувањето на решението за бришење. Паричните средства и недвижниот имот се распределуваат во рок од 10 (десет) години од денот на донесувањето на решението за бришење. Доколку по истекот на овие рокови не дојде до распределба на имотот на друштвото, односно до распределба на новопронајден имот истиот се пренесува во сопственост на Република Македонија, со обврска движниот имот да се чува една година, а недвижниот имот и паричните средства 10 години. Во овој рок, основачите имаат право во судска постапка да ја докажуваат сопственоста на имотот и да бараат враќање на истиот.

(5) Централниот регистар на Република Македонија секој месец на својата веб страница објавува преглед на трговци поединци и трговски друштва кои согласно овој член се избришани од трговскиот регистар во текот на претходниот месец, врз основа на кој надлежните органи и институциите постапуваат во рамките на нивните надлежности.

 (6) Рокот предвиден во ставот(3) на овој член се однесува и на субјектите над кои веќе се поднесени предлози за стечај согласно со Законот за стечај , или предлози за ликвидација согласно со одредбите од овој закон. “

 Член 9

По членот 552-а се додава нов член 552-б кој гласи :

 **,,** Член 552-б

(1) Во постапката определена во членот 552-а од овој закон од трговскиот регистар се брише трговец поединец и трговско друштво ако е исполнета една од следните причини:

* не доставилo годишна сметка и финансиски извештај за последната пресметковна година до последниот работен ден од тековната година;
* не пријавилo упис на адреса на електронско сандаче за прием на писмена согласно член 21 став (4) од Законот за едношалтерскиот систем и за водење на единствениот трговски регистар и регистарот на други правни лица.

 (2) Постапка за бришење согласно членовите 552-а и 552-б од овој закон поведува Централниот регистар на Република Македонија по службена должност.”

 Член10

 Во членот 597 ставот (2) се менува и гласи :

„(2) При вршењето на надзор инспекциските служби од ставот (1) на овој член задолжително поднесуваат предлог за поведување на прекршочна постапка, доколку е сторен прекршок во врска со одредбите од овој закон.“

 По ставот (2) се додаваат четири нови става (3), (4), (5) и (6) кои гласат:

,,(3) Прекршочна постапка води и прекршочна санкција изрекува Централниот регистар на Република Македонија по сопствен предлог или на предлог на инспекциските служби, доколку е сторен прекршок во врска со одредбите од членовите 477 ставови (4) и (5), 482 ставови (1) и (2) и 506 ставови (4) и (5) од овој закон.

(4)Во постапката од ставот (3) на овој член известувањата и доставата на писмената се врши на адресата на електронското сандаче за прием на писмена на трговското друштво запишана во трговскиот регистар.

(5)Доколку друштвото нема запишана адреса на електронско сандаче за прием на писмена, известувањето се објавува на веб страницата на Централниот регистар на Република Македонија.

(6)Известувањето објавено на веб страницата на Централниот регистар на Република Македонија се смета дека е уредно извршено по истекот на рокот од 8 дена од денот на објавувањето.“

 Член 11

Во член 599 се додаваат два нови става (8) и (9) кои гласат:

,,(8) не изврши уплата на паричниот влог во рокот определен со овој закон ( член 186 став (5) и

 (9) ако не изберат управител, односно орган на управување или надзор во рокот определен со овој закон (член 233 став (2).”

 Член 12

Се овластува законодавно-правната комисија на Собранието на Република Македонија да утврди пречистен текст на Законот за трговските друшва .

 Член 13

Одредбите од членовите 14 став (2), 92 став (1), 477-а ставови (5),(6) и (7), 552-а и 599 став (8) и (9) од овој закон ќе се применуваат од денот на влегување во сила на овој закон , освен одредбите од членовите 29 став (2) точка 5), 29-а став 1, 477 став (10), (11), (12) и (15), 477-а став (8) , 552-б и 597 став (2) ,(3),(4), (5) и (6) на овој закон кои ќе се применуваат од 01.01.2015 година.

 Член 14

Овој закон влегува во сила осмиот ден од денот на објавувањето во „Службен весник на Република Македонија”.